**Приложение № 1б**

**ТЕХНИЧЕСКА СПЕЦИФИКАЦИЯ**

**по**

**Обособена позиция № 2 „Товаро-разтоварни и транспортни дейности, в т.ч. извозване на отпадъци за нуждите на експлоатацията в сградите на БНБ“**

**1. Обхват на обществената поръчка:**

1.1. Товаро-разтоварни и транспортни дейности, в т.ч. извозване на отпадъци, за нуждите на експлоатацията в сградите на БНБ, собствени, под наем и новопридобити на територията на град София и страната, както следва:

1.1.1. Собствени:

* Сградата на пл. „Княз Александър I“ № 1 в гр. София;
* Сградата на ул. „Московска“ №7 в гр. София;
* Сградата на ул. „Позитано“ №7 в гр. София;
* Гараж в сграда на ул. „Сан Стефано“ № 22а в гр. София;
* Сградата на КЦ на БНБ на ул. „Михаил Тенев“ № 10 в гр. София;
* Сградата на КП на БНБ в гр. Варна, ул. ”Цариброд” № 23;
* Сградата КП на БНБ в гр. Плевен, ул. „Васил Левски” № 153;
* Сградата на Почивна база „Ралица” в гр. Варна, к.к. „Св. Св. Константин и Елена“;
* Сградата на Почивна база „Иглика“ в гр. Смолян, ул. „Панорамен път“;
* Сградата на Почивна база в гр. Приморско, ул. „Опълченска“ №1;
* Сградите на Вилно селище на БНБ в гр. Самоков, к.к. „Боровец“;
* Сгради на обекти със специално предназначение на БНБ в гр. Луковит, гр. Трявна и с. Радомирци;

1.1.2. Под наем:

* Сградата на КП на БНБ в ж.к. „Овча купел“, ул. „Иван Хаджийски“ № 16 в гр. София;
* Сградата на КП на БНБ в гр. Пловдив, ул. „Райко Даскалов“ № 51;
* Сградата КП на БНБ в гр. Бургас, ул. „Александър Велики” № 8;

1.1.3. Други ново придобити по време на договора.

2. Видовете дейности по т. 1 и тяхното прогнозно количество е както следва:

**ПРОГНОЗНИ КОЛИЧЕСТВА ТОВАРО-РАЗТОВАРНИ И ТРАНСПОРТНИ ДЕЙНОСТИ ЗА СРОК ОТ ДВЕ ГОДИНИ**

| **№** | **ВИДОВЕ ДЕЙНОСТИ** | **Ед. Мярка**  **пренос** | **Прогнозен среден брой разстояния/км включени в единица мярка пренасяне на 1 товар по позиции** | **Прогнозно количество ТРТД по позиции за 2 г** |
| --- | --- | --- | --- | --- |
| **1** | **2** | **3** | **4** | **5** |
| 1 | Пренасяне на дребна офис техника (в т.ч. компютърно оборудване) или друг еквивалентен товар с единично тегло до 50 кг., хоризонтално, на разстояние 1 (един) етаж | бр. | 3 | 10 000 |
| 2 | Пренасяне на дребна офис техника (в т.ч. компютърно оборудване) или друг еквивалентен товар с единично тегло до 50 кг, вертикално, на разстояние 1 (един) етаж | бр. | 2 | 2 450 |
| 3 | Пренасяне на метални каси или друг еквивалентен товар с единично тегло над 50 кг до 100 кг., вертикално на разстояние 1 (един) етаж | бр. | 3 | 400 |
| 4 | Пренасяне на количка с документи, метални каси, мебелно и офис оборудване, техника или друг еквивалентен товар, с единично тегло над 50 кг до 100 кг, хоризонтално на разстояние 1 (един) етаж | бр. | 3 | 2 000 |
| 5 | Пренасяне на количка с документи, мебелно и офис оборудване, техника или друг еквивалентен товар, с единично тегло над 50 кг до 100 кг, вертикално, на разстояние 1 (един) етаж | бр. | 2 | 400 |
| 6 | Пренасяне на метални каси специализирано офис, мебелно и друго оборудване, или друг еквивалентен товар с единично тегло над 100 кг до 200 кг, хоризонтално, на разстояние 1 (един) етаж | бр. | 3 | 400 |
| 7 | Пренасяне на метални каси специализирано офис, мебелно и друго оборудване, или друг еквивалентен товар с единично тегло над 100 кг до 200 кг, вертикално на разстояние 1 (един) етаж | бр. | 2 | 400 |
| 8 | Пренасяне на метални каси специализирано офис и мебелно оборудване или друг еквивалентен товар с единично тегло над 200 кг до 400 кг, хоризонтално, на разстояние 1 (един) етаж | бр. | 3 | 400 |
| 9 | Пренасяне на метални каси, специализирано офис и мебелно оборудване или друг еквивалентен товар с единично тегло над 200 кг до 400 кг, вертикално, на разстояния 1 (един) етаж | бр. | 2 | 400 |
| 10 | Пренасяне на метални каси, специализирано офис и мебелно оборудване, или друг еквивалентен товар с единично тегло над 400 кг, хоризонтално, на разстояние 1 (един) етаж | бр. | 3 | 400 |
| 11 | Пренасяне на метални каси, специализирано офис и мебелно оборудване, или друг еквивалентен товар с единично тегло над 400 кг, вертикално на разстояние 1 (един) етаж | бр. | 3 | 400 |
| 12 | Пренасяне на специализирана едрогабаритна техника, (в т.ч. бяла и черна), обемно интериорно оборудване или друг еквивалентен товар с единично тегло над 50 кг.  хоризонтално, на разстояние 1 (един) етаж | бр. | 3 | 6 000 |
| 13 | Пренасяне на непакетирани разнородни товари (включително хранителни продукти), с единично тегло от 50 кг до 100 кг, хоризонтално на разстояние 1 (един) етаж | бр. | 3 | 1 450 |
| 14 | Пренасяне на хартия/отпадъци в чували с тегло над 50 кг, хоризонтално, на разстояние 1 (един) етаж | бр. | 3 | 18 600 |
| 15 | Пренасяне на пакетирани материали - в кашони или туби, с единичен товар над 50 кг до 400 кг хоризонтално на разстояние 1 (един) етаж | бр. | 3 | 165 050 |
| 16 | Пренасяне на пластмасови бутилки с вода 19,2 литра или приравнени към тях стекове на разстояние хоризонтално на 1 етаж | бр. | 3 | 9 000 |
| 17 | Товарене и разтоварване на техника, хартия, консумативи за 1 кг. | кг. |  | 281 400 |
| 18 | Извозване на смесени битови отпадъци с код 20 03 01 (смесен битов отпадък) с транспорт (собствен или нает) | км | 50 | 12 000 |
| 19 | Извозване на други отпадъци с код 19 12 12 (включително смеси от материали) от механично-третиране на отпадъци, различни от упоменатите в код 19 12 11 с транспорт (собствен или нает) | км | 25 | 7000 |
| 20 | Транспортни разходи за извозване на материали, съоръжения, архивни документи между сгради на БНБ | км | Х | 500 |

**Забележка:**

1. Единица мярка „брой пренос“ е пренос, който се осъществява на разстояние:

- 50 м по хоризонтала;

- 1 етаж по вертикала, като за 1 етаж се отчита височина - 4 метра.

- броят на преносите (километрите извозен товар), респективно – прогнозните количества ТРТД за 2 г в колона 5, отразяват както броя на товарите със съответната тежест в кг (тон), така и пренасянето им на съответните разстояния, посочени в колона 4;

Изпълнителят се задължава да изпълнява съответната ТРТД по най-краткия и оптимален път (разстояние), като при възможност да се използва асансьор;

Ползването на асансьор за преноса на даден товар не се отчита като вертикално разстояние, независимо от броя етажи и не се заплаща.

1. При определяне на километрите за извозване на отпадъци за позиции № 18 и № 19 да се имат предвид следното:

* Извозване на смесени битови отпадъци с код 20 03 01 и други отпадъци с код 19 12 12 се предвижда само за сградите на територията на гр. София;
* Извозване на смесен битов отпадък, само от сгради на БНБ на територията на гр. София намиращи се на разстояния от депа за отпадъци, определени от Столична община, както следва: 50 км в една посока за сградите на адреси: пл. „Княз Александър I“ № 1, ул. „Московска“ №7, ул. „Позитано“ №7, Гараж в сграда на ул. „Сан Стефано“ № 22а; 25 км в една посока за сградата на ул. „Михаил Тенев“ № 10.
* При необходимост от извозване на смесен битов отпадък и/или друг отпадък с код 191212 до депа на други разстояния, ще се отчита реалното разстояние до съответните депа;

3. Видовете дейности по т. 2 ще бъдат извършвани по необходимост, при предварителна заявка от Възложителя, която включва следната информация: срок на изпълнение, точния обем (ако не може да бъде определен точен обем – приблизителен), вида на дейностите, който следва да бъдат извършени, мястото на изпълнение, вида на ползвания транспорт и друга необходима информация за изпълнение на услугата.

4. Видовете дейности, посочени в т. 2 и техните количества са прогнозни, като Възложителят си запазва правото по време на действие на договора, да не заяви част от посочените дейности или прогнозни количества или в случай на необходимост, да ги завиши, като същите ще се заплащат по единичните цени, посочени в ценовото предложение.

5. Избраният за изпълнител участник е длъжен:

5.1. да контролира ангажирания от него персонал при изпълнение на договора, като отговаря изцяло за действията му по отношение на опазване на имуществото на Възложителя;

5.2. да осъществи всички мерки по охрана на труда, предвидени в действащите нормативни актове;

5.3. да осигури при работа на неговия персонал на територията на БНБ изпълнението на всички изисквания на Закона за здравословни и безопасни условия на труд и подзаконовите нормативни актове в тази област и спазването от неговия персонал на нормативните актове по здравословни и безопасни условия на труд, инструкциите и правилата по безопасност на възложителя, както и всички правила и стандарти по полагането на труд в съответствие с нормативната база и противопожарните норми;

5.4. да осигури провеждането на инструктажи по безопасност и здраве при работа на персонала си, изпълняващ работи по договора, на обектите при спазване на изискванията на Наредба № РД-07-2 от 16.12.2009 г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд (обн., ДВ, бр. 102 от 22.12.2009 г., с изм. и доп.);

5.5. да осигурява подходящо работно облекло и лични предпазни средства за всички изпратени от него работници, както и необходимата техника и материали за извършване на дейностите, предмет на договора;

5.6. да извършва превоза на товари на свой риск при спазване на действащото законодателство относно изискванията за превоз на товари на територията на Република България, както и разпоредбите на компетентните органи, като извършва превоза чрез транспортни средства, посочени в Декларация за инструментите, съоръженията и техническото оборудване, представена при сключване на договора за обществената поръчка;

6. Приемането на извършените дейности се осъществя съобразно реда и условията, описани в проекта на договор, неразделна част от документацията за обществена поръчка.