**УКАЗАНИЯ**

**ЗА ПОДГОТОВКА НА ДОКУМЕНТИТЕ**

**в открита процедура за възлагане на обществена поръчка с предмет**

**„Избор на изпълнител/и за текущи ремонти, товаро-разтоварни и транспортни дейности в сградите на БНБ“**

[I. ПРЕДМЕТ, СРОК И МЯСТО НА ИЗПЪЛНЕНИЕ НА ПОРЪЧКАТА. ТЕХНИЧЕСКИ СПЕЦИФИКАЦИИ. ПРОГНОЗНА СТОЙНОСТ 2](#_Toc511130423)

[1. Предмет на обществената поръчка: 2](#_Toc511130424)

[2. Срок на обществената поръчка: 2](#_Toc511130425)

[3. Технически спецификации: 2](#_Toc511130426)

[5. Прогнозна стойност на обществената поръчка: 3](#_Toc511130427)

[6. Място на изпълнение: 3](#_Toc511130428)

[6.1 Собствени сгради: 3](#_Toc511130429)

[II. ДОСТЪП ДО ДОКУМЕНТАЦИЯТА. ПОЛУЧАВАНЕ НА ОФЕРТИ. РАЗЯСНЕНИЯ ПО УСЛОВИЯТА НА ПРОЦЕДУРАТА. ОБМЕН НА ИНФОРМАЦИЯ. 4](#_Toc511130430)

[1. Достъп до документацията: 4](#_Toc511130431)

[2. Подаване и получаване на оферти: 4](#_Toc511130432)

[3. Разяснения по условията на процедурата 5](#_Toc511130433)

[4. Обмен на информация: 5](#_Toc511130434)

[III. ИЗИСКВАНИЯ КЪМ УЧАСТНИЦИТЕ В ОТКРИТАТА ПРОЦЕДУРА 5](#_Toc511130435)

[А. Условия за участие. Основания за отстраняване. 5](#_Toc511130436)

[1. Условия за участие 5](#_Toc511130437)

[2. Основания за отстраняване 8](#_Toc511130438)

[Б. Критерии за подбор. 11](#_Toc511130439)

[1. Критерии за подбор по обособена позиция № 1 11](#_Toc511130440)

[2. Критерии за подбор по обособена позиция № 2 16](#_Toc511130441)

[В. Електронен Единен европейски документ за обществени поръчки (еЕЕДОП). 18](#_Toc511130442)

[IV. КРИТЕРИЙ ЗА ВЪЗЛАГАНЕ НА ПОРЪЧКАТА 22](#_Toc511130443)

[А. Критерий за възлагане по обособена позиция № 1 22](#_Toc511130444)

[Б. Критерий за възлагане по обособена позиция № 2 22](#_Toc511130445)

[V. ОФЕРТА. УКАЗАНИЯ ЗА ПОДГОТОВКАТА Ѝ. 23](#_Toc511130446)

[1. Общи изисквания при изготвяне и представяне на офертата. 23](#_Toc511130447)

[2. Съдържание на опаковката. 24](#_Toc511130448)

[VI. РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ 27](#_Toc511130449)

[VII. ОПРЕДЕЛЯНЕ НА ИЗПЪЛНИТЕЛ 29](#_Toc511130450)

[VIII. ПРЕКРАТЯВАНЕ НА ПРОЦЕДУРАТА 30](#_Toc511130451)

[IX. ГАРАНЦИЯ ЗА ИЗПЪЛНЕНИЕ НА ДОГОВОРА 30](#_Toc511130452)

[X. СКЛЮЧВАНЕ НА ДОГОВОР. ДОГОВОР ЗА ПОДИЗПЪЛНЕНИЕ 31](#_Toc511130453)

[1. Сключване на договор 31](#_Toc511130454)

[2. Договор за подизпълнение 31](#_Toc511130455)

[XI. ОБЖАЛВАНЕ 32](#_Toc511130456)

[XII. ДРУГИ УСЛОВИЯ 32](#_Toc511130457)

# ПРЕДМЕТ, СРОК И МЯСТО НА ИЗПЪЛНЕНИЕ НА ПОРЪЧКАТА. ТЕХНИЧЕСКИ СПЕЦИФИКАЦИИ. ПРОГНОЗНА СТОЙНОСТ

## Предмет на обществената поръчка:

**„Избор на изпълнител/и за текущи ремонти, товаро-разтоварни и транспортни дейности в сградите на БНБ“**

Обществената поръчка включва 2 (две) обособени позиции, както следва:

Обособена позиция № 1: „Текущи ремонти и свързаните с тях доставки за сградите на БНБ – собствени, под наем и новoпридобити“;

Обособена позиция № 2: „Товаро-разтоварни и транспортни дейности, в т.ч. извозване на отпадъци, за нуждите на експлоатацията в сградите на БНБ“.

## Срок на обществената поръчка:

Срокът на договорите по двете обособени позиции е 2 (две) години, считано от 23.08.2018 г. или до достигане на максимално допустимата стойност на всеки от тях, в зависимост от това кое събитие настъпи първо.

В случай че някой от договорите се сключи на по-късна дата от 23.08.2018 г., 2-годишният срок започва от датата на подписване на съответния договор.

Сроковете за изпълнение на конкретните дейности по двете обособени позиции се определят в писмените заявки на възложителя, отправени до изпълнителите.

## Технически спецификации:

* 1. По обособена позиция № 1 определеният за изпълнител участник следва да извърши текущи ремонти[[1]](#footnote-1) и свързаните с тях доставки на материали и съоръжения във вид и количества, подробно описани в Техническа спецификация на Възложителя по обособена позиция № 1 „Текущи ремонти и свързаните с тях доставки за сградите на БНБ – собствени, под наем и новопридобити“ – Приложение № 1а, неразделна част от документация за обществената поръчка. Възложителят може да възложи непредвидени текущи ремонти/СМР и свързани с тях доставки, които към настоящия момент не могат да бъдат планирани. Те ще се възлагат чрез отправена писмена заявка до участника, избран за изпълнител по реда на чл. 1, ал. 4 от проекта на договор по обособена позиция № 1.
  2. По обособена позиция № 2 определеният за изпълнител участник следва да извърши товаро-разтоварни и транспортни дейности във вид и количества, подробно описани в Техническа спецификация на възложителя за обособена позиция № 2 „Товаро-разтоварни и транспортни дейности, в т.ч. извозване на отпадъци, за нуждите на експлоатацията в сградите на БНБ“ – Приложение № 1б, неразделна част от документацията за обществената поръчка.

1. **Съгласно условията, описани в проектите на договори по обособени позиции № 1 и № 2, възложителят си запазва правото по време на действие на съответния договор, да не заяви част от посочените дейности или прогнозни количества, или да ги надвиши.** Дейностите предмет на съответната обособена позиция ще бъдат осъществявани при писмена заявка от възложителя.

## Прогнозна стойност на обществената поръчка:

Прогнозната стойност на обществената поръчка е в размер на **2 000 000 лв. (два милиона лева) без данък върху добавената стойност (ДДС)**:

Прогнозна стойност по обособена позиция № 1 – **1 000 000 лв. (един милион лева) без ДДС**;

Прогнозната стойност по обособена позиция № 2 – **1 000 000 лв. (един милион лева) без ДДС**.

## Място на изпълнение:

Дейностите по двете обособени позиции ще се осъществява в сградите на БНБ, собствени, под наем и новопридобити на територията на град София и страната, както следва:

## 6.1 Собствени сгради:

* + 1. Сградата на пл. „Княз Александър I“ № 1 в гр. София[[2]](#footnote-2);
    2. Сградата на ул. „Московска“ №7 в гр. София1;
    3. Сградата на ул. „Позитано“ №7 в гр. София;
    4. Гараж в сграда на ул. „Сан Стефано“ № 22а в гр. София;
    5. Сградата на КЦ на БНБ на ул. „Михаил Тенев“ № 10 в гр. София;
    6. Сградата на КП на БНБ в гр. Варна, ул. ”Цариброд” № 231;
    7. Сградата КП на БНБ в гр. Плевен, ул. „Васил Левски” № 1531;
    8. Сградата на Почивна база „Ралица” в гр. Варна, КК „Св. Св. Константин и Елена“;
    9. Сградата на Почивна база „Иглика“ в гр. Смолян, ул. „Панорамен път“;
    10. Сградата на Почивна база в гр. Приморско, ул. „Трети март“;
    11. Сградите на Вилно селище на БНБ в гр. Самоков, к.к. „Боровец“;
    12. Сгради на обекти със специално предназначение на БНБ в гр. Луковит, гр. Трявна и с. Радомирци;
  1. **Под наем**
     1. Сградата на КП на БНБ в ж.к. „Овча купел“, ул. „Иван Хаджийски“ № 16 в гр. София;
     2. Сградата на КП на БНБ в гр. Пловдив, ул. „Райко Даскалов“ № 52;
     3. Сградата КП на БНБ в гр. Бургас, ул. „Александър Велики” № 8;
  2. **Други новопридобити по време на договора.**

*\* По обособена позиция № 2 Извозването на отпадъците ще се извършва от сградите на територията на гр. София, описани в т. 6.1. до определени от Столична община, депа за отпадъци.*

# ДОСТЪП ДО ДОКУМЕНТАЦИЯТА. ПОЛУЧАВАНЕ НА ОФЕРТИ. РАЗЯСНЕНИЯ ПО УСЛОВИЯТА НА ПРОЦЕДУРАТА. ОБМЕН НА ИНФОРМАЦИЯ.

## Достъп до документацията:

Лицата могат да изтеглят безплатно документацията за участие от интернет страницата на възложител: <http://www.bnb.bg>, раздел „Профил на купувача – обществени поръчки“:

http://www.bnb.bg/AboutUs/AUPublicProcurements/AUPPList/PP\_01224-2018-0006\_BG

## Подаване и получаване на оферти:

Подаването на офертите ще става до часа на датата, посочена в IV.2.2. от Обявлението за поръчка, на гише № 43 в Паричния салон на БНБ.

Участникът може да подаде офертата си и по пощата с препоръчано писмо с обратна разписка, като в този случай разходите за подаване на офертата са за негова сметка. В случай че офертата е подадена по пощата, същата следва да бъде получена от възложителя до часа на датата, посочена в IV.2.2. от Обявлението за поръчка. Рискът от забава или загубване на офертата е на участника.

## Разяснения по условията на процедурата

Лицата могат да поискат писмено от възложителя разяснения по решението, обявлението и документацията за участие до 10 дни преди изтичане на срока за получаване на офертите. Възложителят не предоставя разяснения, ако искането е постъпило след този срок.

Исканията за разяснения по документацията се адресират до г-жа Снежанка Деянова - главен секретар, като се изпращат на факс: 02/950 84 52, на e-mail - publicprocurement@bnbank.org или на адрес: гр. София 1000, пл. „Княз Александър I” № 1.

Възложителят публикува разясненията в профила на купувача в 4-дневен срок от получаване на искането. В разясненията Възложителят не посочва лицето, направило запитването.

## Обмен на информация:

Всички действия на възложителя към участниците са в писмена форма. Решенията на възложителя, за които той е длъжен да уведоми участниците, се извършва на адрес посочен от участника: на електронна поща, като съобщението, с което се изпращат, се подписва с електронен подпис, чрез пощенска или друга куриерска услуга с препоръчана пратка с обратна разписка или по факс или чрез комбинация от тези средства по избор на възложителя.

Когато решението не е получено от кандидата или участника по някой от изброените начини, възложителят публикува съобщение до участника в профила на купувача. Решението се смята за връчено от датата на публикуване на съобщението.

# ИЗИСКВАНИЯ КЪМ УЧАСТНИЦИТЕ В ОТКРИТАТА ПРОЦЕДУРА

## А. Условия за участие. Основания за отстраняване.

## Условия за участие

* 1. В процедурата за възлагане на обществената поръчка може да участва всяко българско или чуждестранно физическо или юридическо лице или техни обединения, както и всяко друго образование.
  2. Клон на чуждестранно лице може да е самостоятелен участник в процедурата, съгласно условията посочени в чл. 36 от Правилника за прилагане на закона за обществените поръчки (ППЗОП).
  3. В случай че участник в процедурата е обединение, на основание чл. 37, ал. 1, във връзка с ал. 3 от ППЗОП, то следва да определи партньор, който да представлява обединението за целите на обществената поръчка, както и да уговори солидарна отговорност между участниците в обединението. Възложителят не поставя изискване за създаване на юридическо лице, когато участникът, определен за изпълнител, е обединение на физически и/или юридически лица.
  4. За участие в процедурата участникът подготвя оферта, която трябва да съответства напълно на условията, съдържащи се в обявлението и документацията за участие в процедурата.
  5. Участник може да се позове на капацитета на трети лица по отношение на критериите, свързани с икономическото и финансовото състояние, техническите способности и професионална компетентност. Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения. На основание чл. 65, ал. 6 от Закона за обществените поръчки (ЗОП), в случаите когато участникът ще ползва капацитета на трети лица, за доказване на съответствието с критериите, свързани с икономическо и финансово състояние, то те заедно с участника в процедурата носят солидарна отговорност за изпълнението на поръчката.
  6. По отношение на критериите, свързани с професионалната компетентност, участниците могат да се позоват на капацитета на трети лица само ако лицата, с чиито образование, квалификация или опит се доказва изпълнение на изискванията на възложителя, ще участват в изпълнението на частта от поръчката, за която е необходим този капацитет.
  7. Участникът посочва в офертата си подизпълнителите и дела от поръчката, който ще им възложи, ако възнамерява да използва такива. В този случай той трябва да представи доказателство за поетите от подизпълнителите задължения.
  8. Лице, което участва в обединение или е дало съгласие да бъде подизпълнител на друг участник, не може да подава самостоятелна оферта.
  9. В процедура за възлагане на обществена поръчка едно физическо или юридическо лице може да участва само в едно обединение.
  10. На основание чл. 3, т. 8 от „Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици“, дружества, регистрирани в юрисдикции с преференциален данъчен режим, и контролираните от тях лица не могат пряко или косвено да участват в процедурата, включително и чрез гражданско дружество/ консорциум, в което участва дружество, регистрирано в юрисдикция с преференциален данъчен режим.
  11. Свързани лица\* не могат да бъдат самостоятелни участници в процедурата .

\* „[Свързани лица](javascript:;)“ по смисъла на § 1, т. 13 и т. 14 от допълнителните разпоредби на Закона за публичното предлагане на ценни книжа са:

а) лицата, едното от които контролира другото лице или негово дъщерно дружество;

б) лицата, чиято дейност се контролира от трето лице;

в) лицата, които съвместно контролират трето лице;

г) съпрузите, роднините по права линия без ограничения, роднините по съребрена линия до четвърта степен включително и роднините по сватовство до четвърта степен включително.

***Забележка:*** ***При подаване на оферта, обстоятелствата по т. 1.9 и т. 1.10 се декларират от кандидата в част III, буква Г.*** *Други основания за изключване, които може да бъдат предвидени в националното законодателство на възлагащия орган или възложителя на държава членка”****от еЕЕДОП, чрез отбелязване на „НЕ“/“ДА“ в полето за отговор.***

***При отговор „ДА“, участникът посочва в полето „Опишете предприетите мерки" за кое обстоятелство се отнася, както и дали са предприети мерки, които гарантират неговата надеждност, съгласно чл. 56, ал. 1 ЗОП.***

* 1. Лице, за което е налице обстоятелство по обстоятелство по чл. 69 от Закона за противодействие на корупцията и за отнемане на незаконно придобитото имущество\* няма право да участва или представлява физическо или юридическо лице, участник в такива процедури пред институцията, в която е заемало длъжността, или пред контролирано от нея юридическо лице.

***Забележка:***

*\*Лице, заемало висша публична длъжност, което в последната една година от изпълнението на правомощията или задълженията си по служба е участвало в провеждането на процедури за обществени поръчки или в процедури, свързани с предоставяне на средства от фондове, принадлежащи на Европейския съюз или предоставени от Европейския съюз на българската държава, няма право в продължение на една година от освобождаването си от длъжност да участва или да представлява физическо или юридическо лице в такива процедури пред институцията, в която е заемало длъжността, или пред контролирано от нея юридическо лице.*

*Забраната за участие в процедури за обществени поръчки или в процедури, свързани с предоставяне на средства от фондове, принадлежащи на Европейския съюз или предоставени от Европейския съюз на българската държава, се прилага и за юридическо лице, в което лицето по ал. 1 е станало съдружник, притежава дялове или е управител или член на орган на управление или контрол след освобождаването му от длъжност.*

*При подаване на оферта за участие, липсата/наличието на съответното обстоятелство, се посочва от участника*\****чрез попълване*** *на част III, буква „Г. Други основания за изключване, които може да бъдат предвидени в националното законодателство на възлагащия орган или възложителя на държава членка” от еЕЕДОП.*

***Необходимо е участниците да отбележат „НЕ“/“ДА“ в полето за отговор****.*

***При отговор „ДА“, участникът посочва в полето „Опишете предприетите мерки“, за кое обстоятелство се отнася, както и номер и дата на влизане в сила на акта, с който е постановена, както и дали са предприети мерки, които гарантират неговата надеждност, съгласно чл. 56, ал. 1 ЗОП.***

## Основания за отстраняване

* 1. **Възложителят отстранява от участие в откритата процедура участник, за когото е налице някое от основанията, предвидени в чл. 54 от ЗОП, а именно:**
     1. който е осъден с влязла в сила присъда, освен ако е реабилитиран, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, чл. 321а и чл. 352 - 353е от Наказателния кодекс;

***Забележка:******При подаване на оферта, липсата на обстоятелствата по******чл. 172 (престъпление против трудовите права на гражданите);******чл. 194-208 и чл. 213а-217 (престъпления против собствеността – кражба, грабеж, присвоявания, изнудване, вещно укривателство, унищожаване и повреждане, злоупотреба на доверие); чл.219-252 (престъпления против стопанството – общи стопански престъпления, престъпления против кредиторите, престъпления в отделните стопански отрасли, престъпления против митническия режим, престъпления против паричната и кредитна система);******чл. 254а-260 (престъпления против финансовата, данъчната и осигурителната система) и чл. 352 – 353е (престъпления против народното здраве и против околната среда)******от НК, се декларират от кандидата в част III, буква „Г. Други основания за изключване, които може да бъдат предвидени в националното законодателство на възлагащия орган или възложителя на държава******членка” от ЕЕДОП, чрез отбелязване на „НЕ“/“ДА“ в полето за отговор.***

***При отговор „ДА“, участникът посочва в полето „Опишете предприетите мерки“, за кое обстоятелство (престъпление) се отнася, както и дали са предприети мерки, които гарантират неговата надеждност, съгласно чл. 56, ал. 1 ЗОП.***

* + 1. който е осъден с влязла в сила присъда, освен ако е реабилитиран за престъпление, аналогично на тези по т. 2.1.1., в друга държава членка или трета страна;
    2. който има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на участника, или аналогични задължения, установени с акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;

\* Когато участникът има задължения за данъци или осигурителни вноски, това е основание за отстраняване, когато размерът им надвишава 1% от годишния общ оборот на участника за предходната приключила финансова година.

* + 1. за когото е налице неравнопоставеност в случаите по чл. 44, ал. 5 от ЗОП;
    2. за когото е установено, че: е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор; не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;
    3. за когото е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;;

***Забележка:*** *При подаване на оферта за участие, липсата/наличието на обстоятелствата по т. 2.1.6., установени с влязло в сила наказателно постановление или съдебно решение, нарушения по чл. 61, ал. 1, чл. 62, ал. 1 или 3, чл. 63, ал. 1 или 2, чл. 228, ал. 3 от Кодекса на труда****,*** *се посочват от участника*\****чрез попълване*** *на част III, буква „Г. Други основания за изключване, които може да бъдат предвидени в националното законодателство на възлагащия орган или възложителя на държава членка” от ЕЕДОП.*

***Необходимо е участниците да отбележат „НЕ“/“ДА“ в полето за отговор****.*

***При отговор „ДА“, участникът посочва в полето „Опишете предприетите мерки“, за кое обстоятелство (нарушение) се отнася, както и номер и дата на влизане в сила на акта, с който е постановено, както и дали са предприети мерки, които гарантират неговата надеждност, съгласно чл. 56, ал. 1 ЗОП.***

* + 1. за когото е налице конфликт на интереси\* по смисъла на §2, т. 21 от ДР на ЗОП, който не може да бъде отстранен.

\* *Конфликт на интереси е налице, когато възложителят, негови служители или наети от него лица извън неговата структура, които участват в подготовката или възлагането на обществената поръчка или могат да повлияят на резултата от нея, имат интерес, който може да води до облага по смисъла на чл. 54 от Закона за противодействие на корупцията и за отнемане на незаконно придобитото имущество и за който би могло да се приеме, че влияе на тяхната безпристрастност и независимост във връзка с възлагането на обществената поръчка.*

* 1. **На основание чл. 55, ал. 1, т. 1 от ЗОП Възложителят отстранява от участие в процедурата участник,** който еобявен в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай че участникът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен;

***Забележка****:* ***Съгласно чл. 46, ал. 1 от ППЗОП, участниците са длъжни да уведомят възложителя за промени в обстоятелствата по т. 2.1 и т. 2.2. в срок до 3 (три) дни от настъпване на промяната.***

* 1. Когато участникът е юридическо лице, основанията по т. 2.1.1. т. 2.1.2, т. 2.1.7 се отнасят за лицата, които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи.
  2. Участник в процедурата, за когото са налице някое от основанията посочени в т. 2.1. или основанията, посочени в т. 2.2. по-горе, има право да представи доказателства, че е предприел мерки, които гарантират неговата надеждност, съгласно чл. 56, ал. 1 ЗОП.
  3. Използване на капацитета на трети лица. Подизпълнители.

Когато при изпълнение на поръчката участникът ще ползва капацитета на трети лица или подизпълнители за тях не следва да са налице някое от основанията посочени в т. 2.1. и т. 2.2. по-горе.

* 1. Обединения

Възложителят отстранява от участие в процедурата участник обединение от физически и/или юридически лица, ако за член на обединението е налице някое от основанията за отстраняване посочени в т. 2.1. или т. 2.2. и 2.3. по-горе.

* 1. Участниците в процедурата са длъжни да уведомят писмено възложителя в тридневен срок от настъпване на обстоятелства посочени в т. 2.1., т. 2.2. и т. 2.3. по-горе.
  2. Основанията за отстраняване се прилагат до изтичане на сроковете, посочени в чл. 57, ал. 3 ЗОП. Възложителят отстранява от участие в процедурата участник, за когото са налице някои от основанията и обстоятелствата, които са възникнали преди или по време на процедурата.
  3. Освен на основанията посочени в т. 2.1. и т. 2.2. по-горе, **възложителят отстранява от процедурата**:
     1. участник, който не отговаря на поставените критерии за подбор или не изпълни друго условие, посочено в обявлението за обществена поръчка или в документацията;
     2. участник, който е представил оферта, която не отговаря на:

а) предварително обявените условия на поръчката;

б) правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 от ЗОП;

* + 1. участник, който не е представил в срок обосновката по чл. 72, ал. 1 от ЗОП или чиято оферта не е приета съгласно чл. 72, ал. 3-5 от ЗОП;
    2. участници, които са свързани лица.

## 

## Б. Критерии за подбор.

По отношение на участниците се прилагат следните критерии за подбор:

### Критерии за подбор по обособена позиция № 1

* 1. **Годност (правоспособност) за упражняване на професионална дейност:**
     1. Участниците по обособена позиция № 1 трябва да са вписани в Централния професионален регистър на строителя (ЦПРС). Задължителна е I-ва група, съгласно чл. 5, ал. 1, т. 1 и IV и V категория, съгласно чл. 5, ал. 6 от Правилника за реда за вписване и водене на Централния професионален регистър на строителя.

За доказване на съответствие с изискването на т. 1.1.1., участникът попълва: *Част IV: „Критерии за подбор“, Раздел А „Годност“,* *Вписване в съответен професионален регистър* *от Електронен Единен европейски документ за обществени поръчки (еЕЕДОП).*

***Забележка:*** *На етап сключване на договор, ще бъде направена служебна проверка за вписване на избрания за изпълнител участник в Централния професионален регистър на строителя, тъй като информацията в регистъра е публична,*

* 1. **Икономическо и финансово състояние**
     1. Участниците по обособена позиция № 1 трябва да са реализирали минимален оборот в сферата\*, попадаща в обхвата на обособена позиция № 1 от 1 000 000 лева (един милион лева), изчислен на база годишните обороти, за последните 3 (три) приключили финансови години (2015, 2016 и 2017 г.), в зависимост от датата, на която участникът е създаден или е започнал дейността си.

***Забележка:*** *Оборот в сферата, попадаща в обхвата на обособената позиция по смисъла на § 2, т. 67 от Допълнителните разпоредби на Закона за обществените поръчки е сума, равна на частта от нетните приходи от продажби, реализирани от дейности, попадащи в обхвата на обособената позиция.*

За доказване на съответствие с изискването на т. 1.2.1., участникът попълва: *Част IV: „Критерии за подбор“, Раздел Б: „Икономическо и финансово състояние“,**т. „Конкретен годишен оборот*“*от еЕЕДОП.* В този раздел участникът следва да предостави следната информация: посочва финансовата година (2015, 2016, 2017 г.) – начална и крайна дата, оборота (сума) срещу всяка година и вида на валутата.

**Забележка:***На етап сключване на договор, участникът, избран за изпълнител, следва да представи*:

Справка за оборота в сферата, попадаща в обхвата на обособена позиция № 1, с посочване на финансовата година (2015, 2016, 2017 г.), оборота срещу всяка година и вида на валутата, в зависимост от датата, на която участникът е създаден или е започнал дейността си.

*\*Когато по основателна причина участникът не е в състояние да представи поисканите от възложителя документи, той може да докаже своето икономическо и финансово състояние с помощта на всеки друг документ, който възложителят приеме за подходящ.*

* + 1. Участниците следва да имат застраховка „Професионална отговорност“ с минимално покритие от 100 000 лв. (сто хиляди лева) - за четвърта категория, съгласно чл. 137, ал. 1, т. 4 ЗУТ и 70 000 (седемдесет хиляди) лв. - за строежи пета категория съгласно чл. 137, ал. 1, т. 5 ЗУТ, съгласно чл. 5, ал. 2, т. 4 и т. 5 от Наредба за условията и реда за задължително застраховане в проектирането и строителството (обн. ДВ. бр.17 от 2 Март 2004 г.). Ако в застрахователния договор бъде определен лимит за едно събитие, той не може да бъде по-малък от 50 000 лв. (петдесет хиляди лева) - за четвърта категория, съгласно чл. 137, ал. 1, т. 4 ЗУТ и 35 000 (тридесет и пет хиляди) лв. - за строежи пета категория съгласно чл. 137, ал. 1, т. 5 ЗУТ.

За доказване на съответствие с изискването на т. 1.2.2., участникът попълва: *Част IV: „Критерии за подбор“, Раздел Б „Икономическо и финансово състояние“, т. Застрахователна полица за риск „Професионална отговорност“ от еЕЕДОП като се предоставя информация за застрахователна сума и вид валута.*

**Забележка:** *На етап сключване на договор, участникът, избран за изпълнител, следва да представи:*

Копие, заверено „Вярно с оригинала“, подпис и печат на участника, на валидна застрахователна полица за застраховка „Професионална отговорност“.

* 1. **Технически и професионални способности на участника:**

1.3.1. Участниците в обособена позиция № 1 следва да са изпълнили минимум 1 (една) дейност с предмет и обем, идентичен или сходен с тази на обособената позиция за последните 5 (пет) години от датата на подаване на офертата.

Под „дейност с предмет и обем, сходен с този на обособената позиция“ следва да се разбира „Изпълнен текущ ремонт на сгради в експлоатация с минимално РЗП = 1800 м2, в които са извършени всички долуизброени дейности, както следва:

- армирани бетони и/или циментови замазки – мин. 1300 м2;

- сухо строителство – мин. 1 800 м2;

- окачени тавани – мин. 1 100 м2;

- оберлихти, включващо подмяна гумени уплътнения и бутилови лепенки – мин. 2700 м;

- вътрешни водопроводни инсталации– мин. 380 м;

- вътрешни канализационни инсталации – мин. 100 м;

- шпакловки– мин. 9 500 м2;

- бояджийски работи /латексово боядисване – мин. 11 900 м2 и блажно боядисване – мин. 3 700 м2;

- ел. инсталации в сгради – мин. 700 м;

- настилки от керамични изделия – мин. 450 м2;

- настилки от ламинат – мин. 1 800 м2; мокетна настилка – 800 м2;

- фаянсови облицовки – мин. 250 м2;

- хидроизолационни работи по плоски покриви, включително обшивки по бордове– мин. 3 100 м2;

- пренареждане керемиди по покриви, включително подмяна с нови керемиди и олуци- мин. 900 м2.

За доказване на съответствие с изискването на т. 1.3.1., участникът попълва: *Част IV: „Критерии за подбор“, Раздел В* „Технически и професионални способности“*, т. „За поръчки за строителство: извършени строителни дейности от конкретния вид“**от еЕЕДОП,* в който се посочват следните данни: описание на текущи ремонти/СМР, суми и вид на валута, начална и крайна дата и получатели, в зависимост от изискванията посочени по-горе.

**Забележка:** *На етап сключване на договор, участникът, избран за изпълнител, следва да представи:* Списък на строителството, идентично или сходно с предмета на обособената позиция, придружен с удостоверения за добро изпълнение, които съдържат стойността, датата, на която е приключило изпълнението, мястото, вида и обема, както и дали е изпълнено в съответствие с нормативните изисквания.

1.3.2. Участниците в обособената позиция трябва да разполагат с ръководен състав и персонал с определена професионална компетентност за изпълнението на обособената позиция, както следва:

- Ръководен състав: Ръководител екип - образование висше или средно специално: строителен инженер специалност ПГС /ССС/ или еквивалентна, или строителен техник /средно образование с четиригодишен курс на обучение и придобита съответна професионална квалификация/ със специалност строителство и архитектура или еквивалентни, отговарящ на изискванията на ЗУТ за изпълнение на строежи четвърта категория и пета категория с професионален опит в строителство на сгради и съоръжения минимум 5 (пет) години като ръководител.

- Персонал: Участниците в обособената позиция следва да разполагат със собствени или наети технически лица, специалисти и работници, които ще използва за извършване на текущите ремонти, не по-малко от посочените:

- Минимум един експерт по консервация и реставрация на недвижими културни ценности, вписан в публичния регистър по чл. 165 от Закона за културното наследство, към Министерството на културата на лицата, които имат право да извършват дейности по консервация и реставрация в областта на недвижимото културно наследство. Трябва да се посочи, че под негово непосредствено ръководство са извършвани дейности по консервация и реставрация на недвижими културни ценности или самият той е извършвал тези дейности;

- Минимум един експерт, който отговаря на изискванията на чл.163а, ал. 2 на ЗУТ и е с професионален опит в областта на ВиК или Електрически инсталации на сгради, минимум 5 (пет) години;

- Електромонтьор (минимум един) – с професионален опит в областта минимум 3 години;

- Заварчик (минимум един) – с професионален опит в областта минимум 3 години;

- Работник зидаро-мазачески работи (минимум двама)- с професионален опит минимум 3 години;

- Работник ВиК инсталации (минимум един)– с професионален опит минимум 3 години;

- Работник шпакловки и бояджийски работи (минимум двама) – с професионален опит минимум 3 години;

- Работник ел. инсталации (минимум един) – с професионален опит минимум 3 години;

За доказване съответствието с изискването по т. 1.3.2. участникът попълва: *Част IV: „Критерии за подбор“, Раздел В „Технически и професионални способности“, т. „Образователна и професионална квалификация“ от еЕЕДОП.* В този раздел участникът следва да предостави информация в зависимост от изискванията на възложителя към всеки от лицата, които ще участват в изпълнението на поръчката;

**Забележка:** *На етап сключване на договор, участникът, избран за изпълнител, следва да представи:* Списък на персонала, който ще изпълнява обособена позиция № 1 и на членовете на ръководния състав, които ще отговарят за изпълнението, в който е посочена професионална компетентност на лицата.

*По смисъла на § 2, т. 41 от ДР на ЗОП -"Професионална компетентност" е наличието на знания, получени чрез образование или допълнителна квалификация, и/или на умения, усвоени в процеса на упражняване на определена длъжност или позиция в изпълнение на трудови, служебни или граждански правоотношения.*

1.3.3. Участниците в обособената позиция трябва да разполагат с минимум 2 (два) броя собствено/наето транспортно средство с товароподемност до 3.5 тона и собствена/наета автовишка.

За доказване на съответствие с изискването на т. 1.3.3., участникът попълва: *Част IV: „Критерии за подбор“, Раздел В, „Технически и професионални способности“, т. „Инструменти, съоръжения или техническо оборудване“ от еЕЕДОП*, като описва *съответното оборудване ще бъде на негово разположение за изпълнение на договора, в зависимост от изискванията на възложителя.*

**Забележка:** *На етап сключване на договор, участникът, избран за изпълнител, следва да представи:* Декларация за инструментите, съоръженията и техническото оборудване, които ще бъдат използвани за изпълнение на поръчката*.*

1.3.4. Участниците в обособената позиция трябва да прилагат внедрена и сертифицирана система за управление на качеството, съгласно стандарта БДС EN ISO 9001:2008 или еквивалентен, или БДС EN ISO 9001:2015 или еквивалентен, с обхват (предмет) сходен с този на обособената позиция.

За доказване съответствието с изискването по т. 1.3.4. участникът попълва: *Част IV: „Критерии за подбор“, Г „Схеми за осигуряване на качеството и стандарти за екологично управление“**т. „Сертификати от независими органи, удостоверяващи стандарти за осигуряване на качеството“ от еЕЕДОП..*

**Забележка:** *На етап сключване на договор, участникът, избран за изпълнител, следва да представи:* Копие на валиден сертификат за съответствие на системата за управление на качеството на участника със стандарта БДС EN ISO 9001:2008 или еквивалентен или със стандарта БДС EN ISO 9001:2015 или еквивалентен, с обхват (предмет) сходен с този на обособената позиция.

1.3.5. Участниците в обособената позиция трябва да прилагат внедрена и сертифицирана система за управление на околната среда съгласно стандарт БДС EN ISO 14001:2005 (БДС EN ISO 14001:2015) или еквивалент с обхват (предмет) сходен с този на обособената позиция.

За доказване съответствието с изискването по т. 1.3.5. участникът попълва: *Част IV: „Критерии за подбор“, Г „Схеми за осигуряване на качеството и стандарти за екологично управление“**т. „Сертификати от независими органи, удостоверяващи системи или стандарти за екологично управление“ от еЕЕДОП.*

**Забележка:** *На етап сключване на договор, участникът, избран за изпълнител, следва да представи:* Копие на валиден сертификат за управление на околната среда съгласно стандарт БДС EN ISO 14001:2005 (БДС EN ISO 14001:2015) или еквивалент, с обхват (предмет) сходен с този на обособената позиция;

1.3.6. Участниците в обособената позиция трябва да притежават валиден сертификат, удостоверяващ съответствието на Система за управление на здравето и безопасността при работа в съответствие с BS OHSAS 18001:2007 или еквивалентен, с обхват (предмет) сходен с този на обособената позиция.

За доказване съответствието с изискването по т. 1.3.6. участникът попълва: *Част IV: „Критерии за подбор“, Г „Схеми за осигуряване на качеството и стандарти за екологично управление“**т. „Сертификати от независими органи, удостоверяващи стандарти за осигуряване на качеството“ от еЕЕДОП.*

**Забележка:** *На етап сключване на договор, участникът, избран за изпълнител, следва да представи:* Копие на валиден сертификат удостоверяващ съответствието на Система за управление на здравето и безопасността при работа в съответствие с BS OHSAS 18001:2007 или еквивалентен, с обхват (предмет) сходен с този на обособената позиция.

### Критерии за подбор по обособена позиция № 2

* 1. **Годност (правоспособност) за упражняване на професионална дейност:**
     1. Участниците в обособената позиция трябва да притежават надлежна регистрация по чл. 35, ал. 3 и ал. 5 от Закона за управление на отпадъците (ЗУО), издадена от РИОСВ – град София – за отпадъци с кодове 20 03 01 (смесен битов отпадък) и 19 12 12 (други отпадъци, включително смеси от материали) от механично третиране на отпадъци, различни от упоменатите в 19 12 11), съгласно Наредба № 2 от 23.07.2014 г. за класификация на отпадъците (обн. ДВ. бр.66 от 8 Август 2014г., изм. и доп. ДВ. бр.32 от 21 Април 2017 г.).

За доказване на съответствие с изискването на т. 2.1.1., участникът попълва: *Част IV: „Критерии за подбор“, Раздел A: „Годност“, т. „За поръчки за услуги: необходимо е специално разрешение“ от Електронен Единен европейски документ за обществени поръчки (еЕЕДОП), като предостави информация за съответната регистрация в полето „Описание на мерките“..*

**Забележка:***На етап сключване на договор, участникът, избран за изпълнител, следва да представи*:

Копие, заверено „Вярно с оригинала“, подпис и печат на участника, на валиден регистрационен документ, издаден по реда на глава пета, раздел II от ЗУО.

* 1. **Икономическо и финансово състояние**
     1. Участниците в обособената позиция трябва да са реализирали реализирал минимален общ оборот от 500 000 лева, изчислен на база годишните обороти, за последните 3 (три) приключили финансови години (2015 г., 2016 г. и 2017 г.), в зависимост от датата, на която участникът е създаден или е започнал дейността си;

За доказване на съответствие с изискването на т. 2.2.1., участникът попълва: *Част IV: „Критерии за подбор“, Раздел Б „Икономическо и финансово състояние“,**т. „Общ годишен оборот*“*от еЕЕДОП.* В този раздел участникът следва да предостави следната информация: посочва финансовата година (2015, 2016, 2017 г.) – начална и крайна дата, оборота (сума) срещу всяка година и вида на валутата.

**Забележка:***На етап сключване на договор, участникът, избран за изпълнител, следва да представи*: Справка за общия оборот с посочване на финансовата година (2015, 2016, 2017 г.), оборота срещу всяка година и вида на валутата, в зависимост от датата, на която участникът е създаден или е започнал дейността си.

*\*Когато по основателна причина участникът не е в състояние да представи поисканите от възложителя документи, той може да докаже своето икономическо и финансово състояние с помощта на всеки друг документ, който възложителят приеме за подходящ.*

* 1. **Технически и професионални способности на участника:**
     1. Участниците в обособената позиция трябва да са изпълнили минимум 1 (една) дейност с предмет и обем, идентичен или сходен с този на обособената позиция, за последните 3 години от датата на подаване на офертата.

Под „дейност с предмет и обем, сходен с този на обособената позиция“ следва да се разбира „изпълнени дейности, в сгради в експлоатация, в които са извършени като минимум следните количества:

* Пренасяне на компютърна техника с тегло до 50 кг – мин. 4 979 бр. преноси,
* Пренасяне на инвентарно оборудване (метални или друг тип шкафове и/или техника и др.) с тегло над 50 кг до 100 кг. – мин. 200 бр. преноси,
* Пренасяне на товари над 50 кг до 100 кг – мин. 1 000 бр. преноси,
* Пренасяне на товари над 100 до 200 кг – мин. 200 бр. преноси,
* Пренасяне на товари над 200 до 400 кг – мин. 200 бр. преноси,
* Пренасяне на товари над 400 кг – мин. 200 бр. преноси,
* Пренасяне на мебели - мин. 3 000 бр. преноси,
* Пренасяне на пакетирани товари – мин. 82 529 бр. преноси,
* Извозване на смесени битови отпадъци с код 20 03 01 – мин. 12 069 кг извозен товар.

За доказване на съответствие с изискването на т. 2.3.1., участникът попълва: *Част IV: „Критерии за подбор“, Раздел В,* „Технически и професионални способности“*, т. „За поръчки за услуги: извършени услуги от конкретния вид“**от еЕЕДОП,* в който се посочват следните данни: описание на товаро-разтоварните дейности, суми и вид на валута, начална и крайна дата и получатели, в зависимост от изискванията посочени по-горе

**Забележка:** *На етап сключване на договор, участникът, избран за изпълнител, следва да представи:* Списък на услугите, които са идентични или сходни с предмета на обособената позиция, с посочване на стойността, датите и получателите, заедно с доказателство за извършената услуга.

* + 1. Участниците в процедурата трябва да разполагат с минимум 2 (два) броя собствени/наети транспортни средства с товароподемност до 3.5 тона.

За доказване на съответствие с изискването на т. 2.3.2., участникът попълва: *Част IV: „Критерии за подбор“, Част IV: „Критерии за подбор“, Раздел В, „Технически и професионални способности“, т. „Инструменти, съоръжения или техническо оборудване“ от еЕЕДОП*, като описва *съответното оборудване ще бъде на негово разположение за изпълнение на договора, в зависимост от изискванията на възложителя.*

**Забележка:** *На етап сключване на договор, участникът, избран за изпълнител, следва да представи:* Декларация за инструментите, съоръженията и техническото оборудване, които ще бъдат използвани за изпълнение на обособената позиция*.*

## 

## В. Електронен Единен европейски документ за обществени поръчки (еЕЕДОП).

* 1. Участникът декларира липсата на основанията за отстраняване и съответствие с критериите за подбор чрез представяне на еЕЕДОП, попълнен съгласно изискванията и условията на ЗОП и ППЗОП.
  2. еЕЕДОП се попълва в електронен вид по образец, приложен към документацията за обществената поръчка посредством използването на осигурената от Европейската комисия безплатна услуга чрез информационната система за ЕЕДОП (система за еЕЕДОП) при спазване на следната последователност:
  3. Към документацията за обществената поръчка е предоставен XML файл, съдържащ полета, в зависимост от изискванията за лично състояние и критериите за подбор, посочени в в раздел III, б. „А“ и „Б“ от документацията, които участниците е необходимо да попълнят. За информация и улеснение на участниците е приложен и PDF файл с данните, идентични на тези, съдържащи се в XML файла.
  4. Участниците следва да съхранят XML файла на еЕЕДОП по т. 2.1. на компютъра си.

***Забележка*:** *Системата за еЕЕДОП е онлайн приложение и не може да съхранява данни, предвид което еЕЕДОП в XML и PDF формат винаги трябва да се запазва и да се съхранява локално на компютъра на потребителя.*

* 1. За да попълнят изискуемите данни участниците следва да отворят системата за еЕЕДОП, която може да се достъпи директно на адрес <https://ec.europa.eu/tools/espd> или чрез Портала за обществени поръчки, секция „РОП и е-услуги“, подсекция „Електронни услуги на Европейската комисия“, раздел ЕЕДОП (ESPD), достъпен на следния линк: <http://rop3-app1.aop.bg:7778/portal/page?_pageid=93,158263&_dad=portal&_schema=PORTAL>.

***Забележка:*** *еЕЕДОП работи с последната версия на най-разпространените браузъри, като Chrome, Internet Explorer, Firefox, Safari и Opera. За да се избегнат евентуални проблеми, се препоръчва използване на последната версия на съответния браузър. Възможно е някои функции, например изтегляне на файл, да не работят на смартфони и таблетни компютри. Системата еЕЕДОП е външна за възложителя и той не носи отговорност за нейното функциониране.*

* 1. След достъпване на системата за еЕЕДОП е необходимо да се избере български език.
  2. Системата генерира прозорец, в долната дясна част на която е зададен въпрос „Вие сте?“, с който се уточнява профила на субекта в процедурата на възлагане. Участниците следва да изберат „Икономически оператор“ чрез отбелязване на съответния радио-бутон.
  3. На същата страница се отваря следващ въпрос „Искате да“ с три възможни опции:
     1. Заредите файл ЕЕДОП;
     2. Обедините два ЕЕДОП;
     3. Въведете отговор.

В зависимост от желаната от участниците опция се избира някой от трите радио-бутона. И при трите хипотези участниците трябва да отговорят на въпроса „Къде е мястото на дейност на вашето предприятие?“ чрез избор на съответна държава от падащото меню.

* + 1. При избор на опция „Заредите файл ЕЕДОП“ (т. 2.6.1.) се появява поле „Качите документ“. В този случай участниците следва да натиснат бутона „Избор на файл“ и да изберат XML файла по т. 2.1., съхранен на компютъра по реда на т. 2.2.
    2. При избор на опция „Обедините два ЕЕДОП“ (т. 2.6.2.) се появяват две полета „Качете искане за ЕЕДОП от възлагащия орган“ (файлът по т. 2.1.) и „Качете предишен Ваш отговор — ЕЕДОП“. В този случай участниците избират съответните файлове.
    3. При избор на опция „Въведете отговор“ (т. 2.6.3.) се появява прозорец, в който участниците следва да попълнят всички изискуеми от възложителя данни.
    4. След избора на съответната опция по т. 2.6. участниците следва да натиснат бутона „Напред“. Зарежда се еЕЕДОП, който участниците следва да попълнят онлайн. (в хипотезите на т. 2.6.3. „Въведете отговор“ се генерира прозорец, който участниците следва да попълнят сами). След попълване на всеки раздел се преминава към следващия бутон чрез натискане на бутона „Напред“. Когато участникът попълни целия документ, на последната страница се появява бутон „Преглед“. При натискане на бутона „Преглед“ се визуализира целия документ, попълнен от участниците.
    5. След като се е заредил целият еЕЕДОП, в края на документа се появява „Изтегляне като“ и три възможни опции:
       1. Формат XML;
       2. Формат PDF;
       3. И двата формата.
    6. Изтегленият файл във формат PDF се подписва с електронен подпис от всички задължени лица и се предоставя в електронен вид към офертата.

Забележка: Препоръчително е изтегляне на файла в двата формата.

* 1. **еЕЕДОП се предоставя по един от следните начини**:
  2. Представеният еЕЕДОП трябва да бъде цифрово подписан (с квалифициран електронен подпис) и приложен на подходящ оптичен носител (например CD, DVD, флаш памет и т.н.) към пакета документи за участие в процедурата. При необходимост от предоставяне на повече от един еЕЕДОП препоръчително е всеки един електронно подписан документ да се поставя в отделна папка, която е подходящо именувана. **Форматът, в който се предоставя еЕЕДОП не следва да позволява редактиране на неговото съдържание;**
  3. Чрез осигурен достъп по електронен път до изготвения и подписан цифрово (с квалифициран електронен подпис) еЕЕДОП. В този случай документът следва да е снабден с т.нар. времеви печат, който да удостоверява, че ЕЕДОП е подписан и качен на интернет адреса, към който се препраща, преди крайния срок за получаване на офертите.
  4. Участниците могат да използват възможността да представят повторно еЕЕДОП, когато е осигурен пряк и неограничен достъп до вече изготвен и подписан електронно еЕЕДОП. В тези случаи към документите за подбор вместо еЕЕДОП се представя декларация, с която се потвърждава актуалността на данните и автентичността на подписите в публикувания еЕЕДОП, и се посочва адресът, на който е осигурен достъп до документа.
  5. В ЕЕДОП се предоставя информацията, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която кандидатът или участникът е установен, са длъжни да предоставят информация.
  6. Когато изискванията посочени в Раздел III, буква „А“, т. 2.1.1, т. 2.1.2 и т. 2.1.7 се отнасят за повече от едно лице, всички лица подписват един и същ еЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията се попълва в отделен ЕЕДОП за всяко лице или за някои от лицата. Когато се подава повече от един еЕЕДОП, обстоятелствата, свързани с критериите за подбор, се съдържат само в еЕЕДОП, подписан от лице, което може **самостоятелно** да представлява съответния стопански субект.
  7. Участник (икономически оператор), който участва самостоятелно в обществената поръчка и не използва капацитета на трети лица и подизпълнители, за да изпълни критериите за подбор, попълва и представя един еЕЕДОП.
  8. Участник (икономически оператор), който участва самостоятелно, но ще ползва капацитета на едно или повече **трети лица** по отношение на критериите за подбор, посочени в Раздел III, буква „Б”, представя попълнен отделен еЕЕДОП за всяко едно от третите лица, който съдържа информацията по т. 1. По отношение на критериите, свързани с професионална компетентност, кандидатите или участниците могат да се позоват на капацитета на трети лица само ако лицата, с чиито образование, квалификация или опит се доказва изпълнение на изискванията на възложителя, ще участват в изпълнението на частта от поръчката, за която е необходим този капацитет.
  9. Участник (икономически оператор), който участва самостоятелно, но ще ползва един или повече **подизпълнители**, представя попълнен отделен еЕЕДОП за всеки един от подизпълнителите, в който се посочва и частта от поръчката, която ще изпълняват.
  10. когато в обществената поръчка участва обединение от физически и/или юридически лица, ЕЕДОП се представя за всяко едно от лицата, участващи в обединението.
  11. Възложителят може да изисква от участниците по всяко време да представят всички или част от документите, чрез които се доказва информацията, посочена в еЕЕДОП, когато това е необходимо за законосъобразното провеждане на процедурата.
  12. Преди сключването на договор за обществена поръчка, възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.
  13. При поискване от страна на възложителя участниците са длъжни да представят необходимата информация относно правно-организационната форма, под която осъществяват дейността си, както и списък на всички задължени лица по смисъла на чл. 54, ал. 2, независимо от наименованието на органите, в които участват, или длъжностите, които заемат.
  14. Когато за участника е налице някое от основанията по Раздел III, буква „А“, т. 2.1. и т. 2.2 и преди подаването на офертата той е предприел мерки за доказване на надеждност, тези мерки се описват в еЕЕДОП. Като доказателства за надеждността на участника се представят документи по чл. 45, ал. 2 от ППЗОП.

# КРИТЕРИЙ ЗА ВЪЗЛАГАНЕ НА ПОРЪЧКАТА

## А. Критерий за възлагане по обособена позиция № 1

Оценката на офертите се извършва по критерий за възлагане **„най-ниска цена“**.

Показателите, въз основа на които ще се определи офертата с предложена най-ниска цена, са детайлно посочени в Методика за комплексна оценка и начин за определяне на оценката по всеки показател по обособена позиция № 1, неразделна част от документацията на обществената поръчка.

## Б. Критерий за възлагане по обособена позиция № 2

Оценката на офертите се извършва по критерий за възлагане **„най-ниска цена“**.

Показателите, въз основа на които ще се определи офертата с предложена най-ниска цена, са детайлно посочени в Методика за комплексна оценка и начин за определяне на оценката по всеки показател по обособена позиция № 2, неразделна част от документацията на обществената поръчка.

Комисията класира участниците по степента на съответствие на офертите с предварително обявените от възложителя условия по съответната обособена позиция.

# ОФЕРТА. УКАЗАНИЯ ЗА ПОДГОТОВКАТА Ѝ.

## Общи изисквания при изготвяне и представяне на офертата.

Всеки участник може да представи оферта за една или за всички обособени позиции. Офертата следва да се изготви на български език[[3]](#footnote-3), в съответствие с изискванията на Закона за обществените поръчки, Правилника за прилагане на Закона за обществените поръчки и като се придържа точно към обявените от възложителя условия.

Подаването на офертата задължава участниците да приемат напълно всички изисквания и условия, посочени в тази документация при спазване на разпоредбите на ЗОП, ППЗОП и другите нормативни актове, свързани с изпълнението на предмета на поръчката.

Разходите за изработването на офертите са за сметка на участниците. Спрямо възложителя участниците не могат да предявяват каквито и да било претенции за разходи, направени от самите тях по подготовката и подаването на офертите им независимо от резултата или самото провеждане на обществената поръчка.

Всеки участник в процедурата може да промени, допълни или да оттегли офертата си до изтичане на срока за подаване на офертите. В случай че се подаде допълнение или промяна на офертата, тя трябва да отговаря на изискванията и условията за представяне на първоначалната оферта, като върху плика бъде отбелязано следното: „Допълнение/ промяна към вх. №...”.

Всеки участник в процедурата има право да представи само една оферта за съответна обособена позиция, за която участва.

Офертата следва да включва пълния обем на обособената позиция, за която се участва. Участникът няма право да представя варианти на офертата. При наличието на варианти на офертата, същата не се разглежда и участникът се отстранява.

Срокът за валидност на офертите е 3 месеца, считано от датата на получаване на офертата. Възложителят може да поиска писмено от участниците да удължат срока на валидност на офертите до момента на сключване на договора по съответната обособена позиция.

Документите, свързани с участието в процедурата, се представят от участника или от упълномощен от него представител, лично на гише № 43 в Паричния салон на БНБ или чрез пощенска или друга куриерска услуга с препоръчана пратка с обратна разписка, на адреса на възложителя, както следва: гр. София, пл. „Княз Александър I“ № 1, Българска народна банка. Документите се представят в запечатана непрозрачна опаковка, върху която се посочват:

* наименованието на участника, включително участниците в обединението, когато е приложимо;
* адрес за кореспонденция, телефон и по възможност факс и електронен адрес;
* наименованието на обществената поръчка и обособената позиция, за която се подава оферта.

Ако участникът изпраща офертата чрез препоръчано писмо с обратна разписка, разходите са за сметка на участника. В този случай, той следва да изпрати предложението така, че да обезпечи неговото пристигане на посочения от възложителя адрес преди изтичане на срока за подаване на офертите.

Съдържанието на опаковката следва да отговаря на изискванията на възложителя, посочени в т. 2 „Съдържание на опаковката“.

Възложителят води регистър на получените оферти. При получаване на оферта от страна на Възложителя, върху опаковката се отбелязват поредният номер, датата и часът на получаването, за което на приносителя се издава документ.

Офертите се подават в срока, посочен в обявлението за обществена поръчка. Не се приемат оферти, които са представени след изтичане на крайния срок за получаване или са в незапечатана опаковка или в опаковка с нарушена цялост. Тези обстоятелства се отразяват във входящия регистър.

Когато към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Офертите на лицата от списъка се завеждат в регистъра. В този случай не се допуска приемане на оферти от лица, които не са включени в списъка.

## Съдържание на опаковката.

* 1. Опис на представените от участника документи – свободен текст;
  2. Електронен Единен европейски документ за обществени поръчки (еЕЕДОП) -изготвен във електронен вид, цифрово подписан (с квалифициран електронен подпис) и представен по един от описаните в раздел III, б. „В“, т. 3 начини, подписан от всички лица по чл. 54, ал. 2 от ЗОП, в съответствие с изискванията на закона и условията на възложителя, а когато е приложимо еЕЕДОП за обединението, което не е юридическо лице, за всеки от членовете в обединението, за всеки подизпълнител и за всяко лице, чиито ресурси ще бъдат ангажирани в изпълнението на поръчката;

\*Лицата по чл. 54, ал. 2 от ЗОП са:

а) лицата, които представляват участника;

б) лицата, които са членове на управителни и надзорни органи на участника;

в) други лица, които имат правомощия да упражняват контрол при вземането на решения.

Участниците представят отделен еЕЕДОП за всяка обособена позиция, за която представят оферти.

* 1. Когато участникът е обединение, което не е юридическо лице, на основание чл. 37, ал. 4 от ППЗОП същият представя копие на документ, от който е видно: правното основание за създаване на обединението; както и информация във връзка с конкретната обособена позиция относно правата и задълженията на участниците в обединението; разпределението на отговорността между тях и дейностите, които ще изпълнява всеки член на обединението;
  2. Документи за доказване на предприетите мерки за надеждност съгласно чл. 45, ал. 2 от ППЗОП **/когато е приложимо/**;
  3. **Техническо предложение –** по образец –Приложение № 2а и № 2б, относими съответно към Обособена позиция № 1 и Обособена позиция № 2,всяко от които съдържа:
     1. Документ за упълномощаване, когато лицето, което подава офертата, не е законният представител на участника;
     2. Техническо предложение по съответната обособена позиция, изготвено по образец, в което се съдържа:
        1. Предложение за изпълнение на поръчката;
        2. Декларация за съгласие с клаузите на приложения проект на договор;
        3. Декларация за срок на валидност на офертата;
        4. Декларация за спазени задължения, свързани с данъци и осигуровки, опазване на околната среда, закрила на заетостта и условията на труд.[[4]](#footnote-4)

**Забележка:** Ако техническото предложение по съответната обособена позиция не съответства на техническите характеристики, условията и изискванията на Техническата спецификация по съответната обособена позиция - Приложение № 1а и № 1б и/или липсва техническо предложение, участникът се отстранява от участие в процедурата.

* 1. **Ценово предложение** – по образец Не е необходимо представянето на отделен запечатан непрозрачен плик с надпис „Предлагани ценови параметри“.
     1. **По обособена позиция № 1** – изготвя се по образец – Приложение № 3а от документацията за участие. В ценовото предложение участниците посочват общата цена по т. I., т. II. и т. III. за видовете текущи ремонти/СМР и свързаните с тях доставки на материали и съоръжения (Демонтажни работи и Довършителни работи) и информация относно размера на ценообразуващите показатели на непредвидени текущи ремонтни дейности/СМР и свързаните с тях доставки по чл. 1, ал. 4 от проекта на договор. Към ценовото предложение се прилага:

- Количествено-стойностна сметка (КСС) на хартиен носител, подписана от представляващия дружеството– Приложение № 3.А.1 и единични анализни цени за всички видове демонтажни и довършителни работи от Приложение № 3.А.1;

- Количествено-стойностна сметка на магнитен носител (*не е необходимо подписване с електронен подпис от представляващия*) – Приложение № 3.А.1 и единични анализни цени за всички видове демонтажни и довършителни работи по от Приложение № 3.А.1.

При изготвяне на ценовото си предложение участниците следва да имат предвид, че:

* + - 1. Предлаганата от тях цена по обособена позиция № 1 не следва да надвишава **1 000 000 лева без ДДС (един милион лева) без ДДС**;
      2. Размерът на предлаганите ценообразуващи показатели на непредвидени текущи ремонтни дейности/СМР и свързани с тях доставки по чл. 1, ал. 4 от проекта на договор не трябва да надвишават:

а) Средната часова ставка да не бъде по-висока от **4.35 лв./час**;

б) Допълнителните разходи върху труда – не повече от **70% от разходите за труд**;

в) Разходи за механизация – не повече от **25%;**

г) Доставно-складовите разходи - не повече от **8%;**

д) Печалбата – не повече от **8%.**

* + - 1. Единичните и общи цени в КСС, както и общите цени по т. I., II. и III. за видовете текущи ремонти/СМР и свързаните с тях доставки на материали и съоръжения (Демонтажни работи и Довършителни работи), предложени от участниците следва да бъдат закръглени до втория знак след десетичната запетая.
      2. Всеки участник, допуснал аритметична грешка в Ценовото му предложение или КСС се отстранява от процедурата.
    1. **По обособена позиция № 2** – изготвя се по образец – Приложение № 3б от документацията за участие. В ценовото предложение участниците посочват единична цена за съответната дейност, обща цена за прогнозното количество съответната дейност за период от 2 (две) години и обща цена за всички видове дейности за период от 2 (две) години.
       1. Предлаганата от тях обща цена за всички видове дейности за срока на действие на договора не трябва да надвишава **1 000 000 лв. без ДДС (един милион) без ДДС.** Участник, който предложи по-висока цена ще бъде отстранен от участие.
       2. Единичните и общи цени в ценовото предложение, както и крайната цена, предложени от участниците следва да бъдат закръглени до втория знак след десетичната запетая.
       3. Всеки участник допуснал аритметична грешка в Ценовото му предложение се отстранява от процедурата.

**ВАЖНО!** **Когато участник подава оферта за повече от една обособена позиция, в опаковката по чл. 47, ал. 2 от ППЗОП за всяка от позициите се представят поотделно комплектувани документи по чл. 39, ал. 3, т. 1 от ППЗОП и отделни ценови предложения, с посочване на позицията, за която се отнасят.**

**Всички образци**, които се съдържат в документацията за възлагане на обществената поръчка **са задължителни и участниците следва да се придържат точно към тях** при изготвяне на офертата си.

Техническите и ценовите предложения се подписват на всеки лист от **лицата с представителни и управителни функции**,посочени в Търговския регистър или **упълномощени за това лица**. В този случай се изисква да се представи съответното пълномощно.

Когато в офертата не са приложени оригинални документи се представят копия от документи, като същите следва да бъдат заверени „вярно с оригинала”, подпис и печат на участника.

# РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ

Комисия, назначена със заповед в съответствие със ЗОП и ППЗОП, разглежда офертите на участниците в часа и датата, посочена в Обявлението за поръчката, в сградата на БНБ, находяща се в гр. София, пл. „Княз Александър І” № 1. При промяна на датата, часа или мястото за отваряне на офертите участниците се уведомяват чрез съобщение, публикувано в електронната преписка на обществената поръчка в профила на купувача, най-малко 48 часа преди новоопределения час.

Комисията започва работа след получаване на представените оферти и протокола по чл. 48, ал. 6 от ППЗОП. Получените оферти се отварят на публично заседание, на което могат да присъстват участниците в процедурата или техни упълномощени представители, както и представители на средствата за масово осведомяване. В случаите, когато присъстват упълномощени представители на участниците, те следва да представят пълномощно (оригинал или копие, заверено ,,Вярно с оригинала” от участника), даващо им възможност да присъстват на заседанието на комисията по отваряне на офертите.

На основание чл. 104, ал. 2 от ЗОП, комисията ще извърши оценка на техническите и ценовите предложения на участниците преди разглеждане на документите за съответствие с критериите за подбор.

В тази връзка, на основание чл. 61 от ППЗОП, действията на комисията се извършват в следната последователност:

1. комисията отваря по реда на тяхното постъпване запечатаните непрозрачни опаковки и оповестява тяхното съдържание, включително предложенията на участниците по съответните показатели за оценка на офертите;

2. техническото и ценовото предложение на всеки от участниците се подписват най-малко от трима членове на комисията и се предлага по един от присъстващите представители на другите участници да ги подпише, с което публичната част от заседанието приключва;

3. комисията разглежда представените оферти и оценява съгласно избрания критерий за възлагане тези от тях, които съответстват на предварително обявените условия; Когато офертата на участник съдържа предложение, свързано с цена, което подлежи на оценяване и е с повече от 20 на сто по-благоприятно от средната стойност на предложенията на останалите участници по същия показател за оценка, възложителят изисква подробна писмена обосновка за начина на неговото образуване.

Подробната писмена обосновка се представя от участника в 5-дневен срок от получаване на искането.

Получената обосновка се оценява по отношение на нейната пълнота и обективност относно обстоятелствата по чл. 72, ал. 2 от ЗОП, на които се позовава участникът. При необходимост от участника може да бъде изискана уточняваща информация. Възложителят отстранява участника, когато не е представил обосновката си в срок, когато представените доказателства не са достатъчни, за да обосноват предложената цена или разходи, както и в случаите по чл. 72, ал. 4 и ал. 5 от ЗОП.

След това комисията пристъпва към оценяване по избрания критерий за възлагане.

4. комисията разглежда документите, свързани с личното състояние и критериите за подбор, на участниците в низходящ ред спрямо получените оценки;

5. когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията писмено уведомява участника;

6. в срок до 5 работни дни от получаването на уведомлението участникът може да представи нов ЕЕДОП и/или други документи, които съдържат променена и/или допълнена информация;

Допълнително предоставената информация може да обхваща и факти и обстоятелства, които са настъпили след крайния срок за получаване на оферти. Тази възможност се прилага и за подизпълнителите и третите лица, посочени от участника. Участникът може да замени подизпълнител или трето лице, когато е установено, че подизпълнителят или третото лице не отговарят на условията на възложителя, когато това не води до промяна на техническото предложение.

Когато промените са отнасят за обстоятелства, различни от посочените по Раздел III, буква „А“, т. 2.1.1. т. 2.1.2, т. 2.1.7., новият еЕЕДОП може да бъде подписан от едно от лицата, които могат самостоятелно да представляват участника.

7. комисията разглежда документите по т. 4 и 6 до установяване на съответствие с изискванията за личното състояние и критериите за подбор на двама участници, които класира на първо и второ място; останалите участници, чиито оферти са оценени, не се класират.

На всеки етап от процедурата комисията може при необходимост да иска разяснения за данни, заявени от участниците, и/или да проверява заявените данни, включително чрез изискване на информация от други органи и лица.

Действията на комисията се протоколират, като резултатите от работата й се отразяват в доклад. Докладът на комисията се предоставя на възложителя за утвърждаване. Към доклада се прилагат протоколите от работата на комисията.

# ОПРЕДЕЛЯНЕ НА ИЗПЪЛНИТЕЛ

* + 1. В 10-дневен срок от получаването на доклада възложителят го утвърждава или го връща на комисията с писмени указания ако е налице някое от основанията, посочени в чл. 106, ал. 3 от ЗОП. Възложителят дава указания на комисията в съответствие с чл. 106, ал. 4 от ЗОП. В тези случаи комисията представя на възложителя нов доклад, който съдържа резултатите от преразглеждането на действията ѝ.
    2. В 10-дневен срок от утвърждаване на доклада възложителят издава решение за определяне на изпълнител или за прекратяване на процедурата по съответната обособена позиция.
    3. Връчването на решението на Възложителя се извършва по реда на чл. 43 от ЗОП.

# ПРЕКРАТЯВАНЕ НА ПРОЦЕДУРАТА

* + - * 1. Възложителят прекратява процедурата с мотивирано решение, когато е налице някое от основанията, посочени в чл. 110, ал. 1 от ЗОП.
        2. Възложителят може да прекрати процедурата с мотивирано решение в случаите посочени в чл. 110, ал. 2 от ЗОП.
        3. Възложителят изпраща на участниците решението за прекратяване на процедурата в 3-дневен срок от издаването му.

# ГАРАНЦИЯ ЗА ИЗПЪЛНЕНИЕ НА ДОГОВОРА

1. Гаранцията за изпълнение на договор за обществена поръчка по всяка обособена позиция е 3% (три на сто) от общата стойност на съответния договор без ДДС:
   1. По обособена позиция № 1: 30 000 лв. (тридесет хиляди лева) / 15 338,76 евро (петнадесет хиляди триста тридесет и осем евро и седемдесет и шест евроцента), което представлява 3% (три на сто) от стойността на договора без включен ДДС по обособена позиция № 1, посочена в чл. 5, ал. 7 от същия;
   2. По обособена позиция № 2: 30 000 лв. (тридесет хиляди лева) / 15 338,76 евро (петнадесет хиляди триста тридесет и осем евро и седемдесет и шест евроцента), което представлява 3% (три на сто) от стойността на договора без включен ДДС по обособена позиция № 2, посочена в чл. 5, ал. 5 от същия.
2. Условията за освобождаване и задържане на гаранцията за изпълнение са определени в проекта на договор към съответната обособена позиция.
3. Гаранцията за изпълнение се представя под формата на банкова гаранция - в оригинал, парична сума (платежно нареждане в копие) или застраховка, която обезпечава изпълнението чрез покритие на отговорността на изпълнителя, като същата трябва да отговаря на изискванията на възложителя в проекта на договор.
4. Участникът определен за изпълнител избира сам формата на гаранцията за изпълнение.
5. Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.
6. Ако гаранцията за изпълнение на договора се представя под формата на парична сума, тя се превежда по банкова сметка на БНБ - IBAN: BG40 BNBG 9661 1000 0661 23, BIC: BNBGBGSD, а ако участникът представя гаранцията в евро, паричната сума трябва да бъде преведена по следната сметка: Direct to BNBGBGSF via TARGET2, IBAN: BG83BNBG96611100066141, като банковите такси по превода са за сметка на наредителя.
7. При представяне на гаранцията в нея изрично се посочва предметът на договора, за изпълнението на който се представя гаранцията.
8. Разходите по откриването и поддържането на гаранцията за изпълнение са за сметка на изпълнителя. Последният следва да предвиди и заплати своите такси по откриване и обслужване на гаранцията така, че размерът на получената от възложителя гаранция да не бъде по-малък от определения в настоящата документация.

# СКЛЮЧВАНЕ НА ДОГОВОР. ДОГОВОР ЗА ПОДИЗПЪЛНЕНИЕ

## 1. Сключване на договор

Договорът за обществената поръчка се сключва с участника, определен за изпълнител по съответната обособена позиция в резултат на проведената процедура при изпълнени изисквания по чл. 112, ал. 1 ЗОП.

Договор не се сключва в случаите по чл. 112, ал. 2 ЗОП.

Възложителят сключва договора в едномесечен срок след влизане в сила на решението за определяне на изпълнител или на определението, с което е допуснато предварително изпълнение на това решение, но не преди изтичането на 14-дневен срок от уведомяването на заинтересованите участници за решението за определяне на изпълнител.

Възложителят сключва договор, който съответства на приложения в документацията проект, допълнен с всички предложения от офертата на участника, въз основа на които е определен за изпълнител.

Когато за изпълнител е определено обединение, участниците в обединението носят солидарна отговорност за изпълнение на договора за обществена поръчка.

За неуредените от настоящата документация въпроси се прилагат разпоредбите на Закона за обществените поръчки и Правилника за прилагане на Закона за обществените поръчки.

## 2. Договор за подизпълнение

По всяка обособена позиция избраният за изпълнител участник сключва договор за подизпълнение с подизпълнителите, посочени в офертата. Независимо от възможността за използване на подизпълнители отговорността за изпълнение на договора за обществена поръчка е на изпълнителя.

Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно условията, посочени в чл. 66, ал. 11 от ЗОП.

Изпълнителят се задължава да предостави на възложителя копие на договора за подизпълнение в срок до 3 (три) дни от сключването му, но не по-късно от сключване на настоящия договор, заедно с доказателства, че са изпълнени условията на чл. 66,  ал. 2 от ЗОП.

Изпълнителят се задължава да представи на възложителя копие на допълнителното споразумение за замяна на посочен в офертата подизпълнител заедно с доказателства, че са изпълнение условията на чл. 66, ал. 11 от ЗОП, , в срок до 3 (три) дни от сключването му

В случай че част от поръчката, която се изпълнява от подизпълнител, може да бъде предадена като отделен обект на изпълнителя или възложителя, възложителят заплаща възнаграждение за тази част на подизпълнителя. Това разплащане се осъществява въз основа на искане, отправено от подизпълнителя до възложителя, чрез изпълнителя, който е длъжен да го предостави на възложителя в 15 (петнадесет) дневен срок от получаването му. Към искането, изпълнителят предоставя становище, от което да е видно дали оспорва плащанията или част от тях като недължими. Възложителят има право да откаже директно плащане с подизпълнителя когато искането за плащане е оспорено, до момента на отстраняване на причината за отказа.

# ОБЖАЛВАНЕ

Всяко решение на възложителя в процедурата за възлагане на обществената поръчка подлежи на обжалване пред Комисията за защита на конкуренцията по реда на Глава двадесет и седма от ЗОП. Решенията се обжалват относно тяхната законосъобразност, включително за наличие на дискриминационни, икономически, финансови, технически или квалификационни изисквания в обявлението, документацията или във всеки друг документ, свързан с процедурата.

Обжалването се извършва при условията и по реда на чл. 196 и сл. от ЗОП

# ДРУГИ УСЛОВИЯ

При различие между информацията, посочена в обявлението и в документацията за участие в процедурата, за вярна се смята информацията, публикувана в обявлението.

По въпроси, свързани с провеждането на процедурата и подготовката на офертите на участниците, които не са разгледани в документацията, се прилагат разпоредбите на Закона за обществените поръчки и Правилника за прилагане на закона за обществените поръчки.

***ЗАБЕЛЕЖКА:*** *Българската народна банка е Администратор на лични данни, вписан в регистъра на администраторите на лични данни под № 0017806, представлявана от нейния Управител. Предоставените от Вас доброволно лични данни се събират и обработват за целите на идентификацията Ви и възникване на договорните отношения. Трети лица могат да получат информация само по реда и при условията на Закона за защита на личните данни. Разполагате с право на достъп и право на коригиране на събраните Ваши лични данни.*

1. Съгласно § 5. т. 43. от Закона за устройство на територията „Текущ ремонт“ на строеж е подобряването и поддържането в изправност на сградите, постройките, съоръженията и инсталациите, както и вътрешни преустройства, при които не се:

   а) засяга конструкцията на сградата;

   б) извършват дейности като премахване, преместване на съществуващи зидове и направа на отвори в тях, когато засягат конструкцията на сградата;

   в) променя предназначението на помещенията и натоварванията в тях. [↑](#footnote-ref-1)
2. Сградата има статут и/или е обявена за недвижима културна ценност съгласно Закона за културното наследство. [↑](#footnote-ref-2)
3. Когато участникът в процедурата е чуждестранно физическо или юридическо лице или обединение на чуждестранни физически и/или юридически лица, документите се представят в превод на български език. [↑](#footnote-ref-3)
4. Участниците могат да получат необходимата информация за задълженията, свързани с данъци и осигуровки, опазване

   на околната среда, закрила на заетостта и условията на труд, които са в сила в Република България и относими към предоставяните услуги, включени в изпълнението на поръчката, както следва:

   1. Относно задълженията, свързани с данъци и осигуровки: Национална агенция за приходите: информационен

   телефон: 0700 18 700; интернет адрес: http://www.nap.bg.

   2. Относно задълженията, свързани с опазване на околната среда: Министерство на околната среда и водите:

   информационният център на МОСВ работи за посетители всеки работен ден от 14 до 17 ч., София 1000, ул. „У.Гладстон“ № 67, тел.: 02/ 940 63 31; интернет адрес: http://www.moew.government.bg ;

   3. Относно задълженията, свързани със закрила на заетостта и условията на труд:

   Министерство на труда и социалната политика: интернет адрес: http://www.mlsp.government.bg; София 1051, ул. „Триадица“ № 2, тел.: 02/ 811 94 43. [↑](#footnote-ref-4)